
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 452 

7 Απριλίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Σύσταση Εκκλησιαστικού Ιδρύματος υπό την επωνυμία 


«ΣΧΟΛΗ ΒΥΖΑΝΤΙΝΗΣ ΜΟΥΣΙΚΗΣ - ΨΑΛΤΙΚΗΣ ΤΕ¬ 
ΧΝΗΣ “ΠΑΥΛΟΣ ΣΚΟΠΕΛΙΤΗΣ” ΤΗΣ ΙΕΡΑΣ ΜΗΤΡΟ- 

ΠΟΛΕΩΣ ΧΑΛΚΙΔΟΣ». 1 

Σύσταση Εκκλησιαστικού Ιδρύματος υπό την επωνυμία 
«ΣΧΟΛΗ ΕΚΚΛΗΣΙΑΣΤΙΚΩΝ ΤΕΧΝΩΝ ΤΗΣ ΙΕΡΑΣ 
ΜΗΤΡΟΠΟΛΕΩΣ ΙΕΡΙΣΣΟΥ, ΑΓΙΟΥ ΟΡΟΥΣ ΚΑΙ ΑΡ- 

ΔΑΜΕΡΙΟΥ». 2 

Σύσταση Εκκλησιαστικού Ιδρύματος υπό την επωνυμία 
«ΕΡΓΑΣΤΗΡΙΟΝ ΣΥΝΤΗΡΗΣΕΩΣ ΕΙΚΟΝΩΝ ΚΑΙ ΚΕΙ¬ 
ΜΗΛΙΩΝ ΤΗΣ ΙΕΡΑΣ ΜΗΤΡΟΠΟΛΕΩΣ ΙΕΡΙΣΣΟΥ, ΑΓΙ¬ 
ΟΥ ΟΡΟΥΣ ΚΑΙ ΑΡΔΑΜΕΡΙΟΥ». 3 

Σύστασις Τεχνικής Υπηρεσίας Ιερός Μητροπόλεως Θή¬ 
ρας, Αμοργού και Νήσων. 4 

Σύστασις Τεχνικής Υπηρεσίας της Ιερός Μητροπόλεως 
Χαλκίδος. 5 


ΑΠΟΦΑΣΕΙΣ 


(ΐ) 

Σύσταση Εκκλησιαστικού Ιδρύματος υπό την επωνυμία 
«ΣΧΟΛΗ ΒΥΖΑΝΤΙΝΗΣ ΜΟΥΣΙΚΗΣ - ΨΑΛΤΙΚΗΣ ΤΕΧΝΗΣ 
“ΠΑΥΛΟΣ ΣΚΟΠΕΛΙΤΗΣ” ΤΗΣ ΙΕΡΑΣ ΜΗΤΡΟΠΟΛΕΩΣ 
ΧΑΛΚΙΔΟΣ». 


Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Η Διαρκής Ιερά Σύνοδος της Εκκλησίας της Ελλάδος, 
έχουσα υπ’ όψει: 

1. Τας διατάξεις των άρθρων 29 παραγρ. 2 και 59 παραγρ. 
2 του Νόμου 590/1977 «Περί Καταστατικού Χάρτου της Εκ¬ 
κλησίας της Ελλάδος», 

2. Τας υποχρεώσεις της Ποιμενούσης Εκκλησίας τας 
απορρεούσας έκτων Ευαγγελικών Επιταγών, των Ιερών Κα¬ 
νόνων και των Νόμων του Κράτους προς το Χριστεπώνυμον 
της Εκκλησίας πλήρωμα. 

3. Την ανάγκην διατηρήσεως, διαδόσεως και καλλιέργειας 
τηςπατροπαραδότου Βυζαντινής Μουσικής και Ψαλτικής Τέ¬ 
χνης εις την Ιεράν Μητρόπολιν Χαλκίδος. 

4. Την υπ’ αριθμ. 528/20.8.2003 Πρότασιντου Σεβασμιωτά- 
του Μητροπολίτου Χαλκίδος κ. Χρυσοστόμου. 

5. Την από 20.2.2005 Γνωμάτευσιν του Νομικού Γραφείου 
της Νομικής Υπηρεσίας της Εκκλησίας της Ελλάδος. 


6. Την από 3.3.2005 Απόφασιν Αυτής, αποφασίζει: 

Συνιστά εις την Ιερά Μητρόπολιν Χαλκίδος Εκκλησιαστικόν 
Ίδρυμα υπό την επωνυμίαν: «ΣΧΟΛΗ ΒΥΖΑΝΤΙΝΗΣ ΜΟΥΣΙ¬ 
ΚΗΣ - ΨΑΛΤΙΚΗΣ ΤΕΧΝΗΣ “ΠΑΥΛΟΣ ΣΚΟΠΕΛΙΤΗΣ” ΤΗΣ ΙΕ¬ 
ΡΑΣ ΜΗΤΡΟΠΟΛΕΩΣ ΧΑΛΚΙΔΟΣ», το οποίον θα λειτουργεί 
ως εξηρτημένη Υπηρεσία της Ιεράς Μητροπόλεως Χαλκίδος 
και θα εδρεύει εις την πόλιν της Χαλκίδος. Η οργάνωσις, δι- 
οίκησις, διαχείρισις και λειτουργία του Ιδρύματος τούτου θα 
διέπεται από τας διατάξεις του επομένου Κανονισμού: 

ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 

ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟ ΤΗΝ ΕΠΩΝΥΜΙΑΝ 

«ΣΧΟΛΗ ΒΥΖΑΝΤΙΝΗΣ ΜΟΥΣΙΚΗΣ - ΨΑΛΤΙΚΗΣ ΤΕΧΝΗΣ 
“ΠΑΥΛΟΣ ΣΚΟΠΕΛΙΤΗΣ” 

ΤΗΣ ΙΕΡΑΣ ΜΗΤΡΟΠΟΛΕΩΣ ΧΑΛΚΙΔΟΣ» 

Άρθρο 1 

ΙΔΡΥΣΗ ΤΗΣ ΣΧΟΛΗΣ 

Ιδρύεται στην Ιερά Μητρόπολη Χαλκίδος, Εκκλησιαστικόν 
Ίδρυμα υπό την επωνυμίαν «Σχολή Βυζαντινής Μουσικής - 
Ψαλτικής Τέχνης “Παύλος ο Σκοπελίτης”». Έχει έδρα της τη 
Χαλκίδα, και συγκεκριμμένατο επίτης οδού Νεοφύτου αριθμ. 
17 Πνευματικό Κέντρο του Μητροπολιτικού Ιερού Ναού Αγίου 
Δημητρίου Χαλκίδος και τελεί υπάτην άμεση εποπτείατης Ιε¬ 
ράς Μητροπόλεως, αποτελούσα ιδίαν Υπηρεσίαν αυτής, αυ¬ 
τοτελούς διαχειρίσεως και μη κερδοσκοπικού χαρακτήρα. 

Άρθρο 2 

ΣΦΡΑΓΙΔΑ ΤΗΣ ΣΧΟΛΗΣ 

Η Σχολή έχει δική της σφραγίδα η οποία φέρει κυκλικά τον 
τίτλο «ΙΕΡΑ ΜΗΤΡΟΠΟΛΙΣ ΧΑΛΚΙΔΟΣ ΣΧΟΛΗ ΒΥΖΑΝΤΙΝΗΣ 
ΜΟΥΣΙΚΗΣ - ΨΑΛΤΙΚΗΣ ΤΕΧΝΗΣ “ΠΑΥΛΟΣ Ο ΣΚΟΠΕΛΙ- 
ΤΗΣ”» και στη μέση την εικόνα του Προφητάνακτος Δαυίδ 
κρούοντοςτο ψαλτήριον. 

Άρθρο 3 

ΣΚΟΠΟΙ ΤΗΣ ΣΧΟΛΗΣ 

Σκοποί της Σχολής είναι: 

α. Η διατήρηση και διάδοση της πατροπαράδοτης εκκλησια¬ 
στικής μουσικής μας κληρονομιάς και η καλλιέργεια του πα¬ 
τροπαράδοτου εκκλησιαστικού ήθους και της αγάπης των 
σπουδαστών προς την εκκλησιαστική μουσική. 

β. Η ανάδειξη νέων Ιεροψαλτών και η δημιουργία βυζαντινών 
χορών στα αναλόγια των Ιερών Ναώντης Ιεράς Μητροπόλεως. 

Άρθρο 4 

ΕΠΙΤΕΥΞΗ ΣΚΟΠΩΝ ΤΗΣ ΣΧΟΛΗΣ 

Οι σκοποίτης Σχολής Βυζαντινής Μουσικής και Ψαλτικής Τέ¬ 
χνης επιτυγχάνονται με την υπεύθυνη διδασκαλία των επιμέ- 

ρους μαθημάτων, την οργανωμένη λειτουργία της, την πραγ¬ 
ματοποίηση εκδηλώσεων, τη δημιουργία χορών ψαλτών από 
τους σπουδαστές της, τη συνεργασία με άλλους πολιτιστικούς 
φορείς και γενικά με ό,τι μέσο κρίνεται κατάλληλο από το διδα¬ 
κτικό προσωπικό και την Επιτροπή Διοικήσεως της Σχολής η 
οποία έχει και τον κύριο λόγο. 

Άρθρο 5 

ΔΙΟΙΚΗΣΗ ΤΗΣ ΣΧΟΛΗΣ 

α. Τη Σχολή διοικεί Τριμελής Επιτροπή, αποτελούμενη από 
τον εκάστοτε Μητροπολίτη Χαλκίδος ως Πρόεδρο και δύο 
μέλη, ένα Κληρικό γνώστης της Βυζαντινής Μουσικής και ένα 
λαϊκό, κατά προτίμηση Ιεροψάλτη, από τους υπηρετούντες 
στα αναλόγια των Ιερών Ναών της Ιερός Μητροπόλεως και 
έχοντα τα απαιτούμενα εκάστοτε από τους νόμους και τους 
κανονισμούς τυπικά προσόντα. 

Ο διορισμός των μελών της Επιτροπής Διοικήσεως, πραγ¬ 
ματοποιείται από τον Σεβασμιώτατο Μητροπολίτη Χαλκίδος. 

Το αξίωμα των μελών της Επιτροπής Διοικήσεως είναι τι¬ 
μητικό και άμισθο. 

Η θητεία των μελών της Επιτροπής είναι διετής. 

β. Το Κληρικόν μέλος αναλαμβάνει καθήκοντα γραμματέ- 
ως και ταμία. Κάθε μέλος μπορεί να παραιτηθεί αν συντρέ¬ 
χουν λόγοι η να αντικατασταθεί εάν δεν ανταποκρίνεται στις 
υποχρεώσεις του. 

γ. Η Επιτροπή Διοικήσεως λαμβάνει όλες τις αποφάσεις 
που αφορούν την οργάνωση και λειτουργία της Σχολής. Κα¬ 
ταρτίζει τον οικονομικό προϋπολογισμό και απολογισμό της 
και τηρεί τα υπό του νόμου προβλεπόμενα βιβλία. 

δ. Η Επιτροπή Διοικήσεως τελεί υπό την εποπτεία και τον 
έλεγχο του Σεβασμιωτάτου Μητροπολίτου Χαλκίδος και του 
Μητροπολιτικού Συμβουλίου. 

Άρθρο 6 

ΠΟΡΟΙ ΤΗΣ ΣΧΟΛΗΣ 

α. Πόροι της Σχολής είναι το δικαίωμα εγγραφής, η μηνιαία 
εισφορά των σπουδαστών, κάθε δωρεά η επιχορήγηση από το 
Δημόσιο ή άλλα Ν. Π ,Δ.Δ. ή Ν. Π. Ι.Δ. όπως και η ετήσια εισφορά 
από το Ταμείο της Ιερός Μητροπόλεως, του ποσού καθοριζο- 
μένου από το Μητροπολιτικό Συμβούλιο. Το ποσό της εγγρα¬ 
φής και της μηνιαίας εισφοράς ρυθμίζεται από την Επιτροπή 
Διοικήσεως της Σχολής και είναι συγκριτικά μικρότερο από τις 
τρέχουσες τιμές των Ωδείων και των Μουσικών Σχολών. Από 
αυτό το ποσό, το 70% προορίζεται για τις αμοιβές των διδα¬ 
σκόντων και το υπόλοιπο 30% για τα έξοδα της Σχολής και τον 
εμπλουτισμό της Βιβλιοθήκης και Δισκοθήκης της Σχολής. 

β. Η Επιτροπή Διοικήσεως, διατηρεί το δικαίωμα να απαλ¬ 
λάσσει από το ποσό της εγγραφής καιτης μηνιαίας εισφοράς 
υπό μορφήν υποτροφίας - τους σπουδαστές που αριστεύουν 
στις ετήσιες προαγωγικές εξετάσεις η απόρους οι οποίοι 
έχουν άριστες επιδόσεις. 

γ. Οι σπουδαστές ακόμη, υποχρεώνονται και στην καταβο¬ 
λή εξετάστρων, κυρίως όταν πρόκειται για κατατακτήριες και 
πτυχιακές εξετάσεις. 

Άρθρο 7 

ΠΡΟΣΛΗΨΗ ΠΡΟΣΩΠΙΚΟΥ 

Η Επιτροπή Διοικήσεως, προσλαμβάνει τον Καλλιτεχνικό 
Διευθυντή και το Διδακτικό Προσωπικό της Σχολής: 

1. Ο Καλλιτεχνικός Διευθυντής διορίζεται, κατόπιν προτά- 
σεωςτης Επιτροπής Διοικήσεως, από τον Σεβασμιώτατο Μη¬ 
τροπολίτη Χαλκίδος, εκπροσωπεί τη Σχολή σε κάθε αρμόδιο 
Όργανο, στο Υπουργείο Πολιτισμού και έχει την ευθύνη για 
την παιδαγωγική λειτουργία της Σχολής, τον έλεγχο των δι¬ 
δασκόντων και διδασκομένων και την οργάνωση των καλλι¬ 
τεχνικών εκδηλώσεων της Σχολής. 

2. Το Διδακτικό Προσωπικό της Σχολής αποτελείται από πρό¬ 
σωπα τα οποία πρέπει να είναι κάτοχοι Πτυχίου η Διπλώματος 


Βυζαντινής Μουσικής με γενικό βαθμό Άριστα καιτην απαιτού- 
μενη από το Νόμο προϋπηρεσία. Ο αριθμός τους, εξαρτάται 
από τον αριθμό των μαθητών και των τμημάτων της Σχολής. 

α. Στην έδρα της Σχολής, τη Χαλκίδα, προσλαμβάνονται οι 
εκ των ιεροψαλτών που κατέχουν τα απαραίτητα προσόντα 
και υπηρετούν σε Ιερούς Ναούς της Χαλκίδος. 

β. Στα κατά τόπους παραρτήματα, όποτεαυτάσυσταθούν, 
προσλαμβάνονται εκ των ιεροψαλτών της περιοχής στην 
οποία εκείνα ευρίσκονται, εφ’ όσον εκείνοι έχουν τα υπό του 
νόμου απαιτούμενα προσόντα. 

3. Επίσης, η Επιτροπή Διοικήσεως, προσλαμβάνει ειδικό 
ωρομίσθιο καθηγητή, κάτοχο πτυχίου Ανωτέρων θεωρητικών 
με γενικό βαθμό Άριστα, ο οποίος θα διδάσκει το δευτερεύον 
υποχρεωτικό μάθημα της Θεωρίας Ευρωπαϊκής Μουσικής. 

4. Τα μαθήματα του Τυπικού, της Τελετουργικής κτλ. μπο¬ 
ρεί να διδάξει και Θεολόγος Κληρικός της Ιερός Μητροπόλε¬ 
ως, κατόπιν υποδείξεωςτου Μητροπολίτου. 

5. Οι διδάσκοντες υπόκεινται στον έλεγχο του Καλλιτεχνι¬ 
κού Διευθυντού και επιτελούν το έργο τους εντός των πλαι¬ 
σίων που δημιουργούν το αναλυτικό πρόγραμμα της Σχολής 
σε συνάρτηση με το Πρόγραμμα του Υπουργείου Πολιτισμού 
και τις οδηγίες του Καλλιτεχνικού Διευθυντού. 

Άρθρο 8ο 

ΠΡΟΓΡΑΜΜΑ ΜΑΘΗΜΑΤΩΝ 

α. Τα μαθήματα κάθε σχολικού έτους ξεκινούντον Οκτώβριο 
και τελειώνουν το Μάιο. Οι προαγωγικές και απολυτήριες η 
πτυχιακές εξετάσεις γίνονται κάθε Ιούνιο, σύμφωνα με πρό¬ 
γραμμα που καταρτίζει ο Καλλιτεχνικός Διευθυντής. 

β. Η ύλη των μαθημάτων ακολουθείτο αναλυτικό πρόγραμμα 
του Υπουργείου Πολιτισμού καιτις τυχόν προσθήκες η βελτιώ¬ 
σεις που προτείνει ο Καλλιτεχνικός Διευθυντής. 

γ. Το μάθημα της Βυζαντινής Μουσικής, θεωρία και πράξη, 
θεωρείται βασικό μάθημα και διδάσκεται σε μία διδακτική 
ώρα (περίπου 45λεπτά) ανάεβδομάδα σετμήματατων 6 κατ’ 
ανώτατο όριο μαθητών. 

δ. Εκτός του βασικού μαθήματος, οι μαθητές, αναλόγως 
του έτους φοιτήσεώς τους, υποχρεούνται να παρακολου¬ 
θούν και άλλα δευτερεύοντα μαθήματα σύμφωνα με το πρό¬ 
γραμμα της Σχολής. Υποχρεωτικό δευτερεύον μάθημα θεω¬ 
ρείται η Θεωρία της Ευρωπαϊκής Μουσικής, από τη διδασκα¬ 
λία του οποίου απαλάσσονται μόνο όσοι μαθητές 
προσκομίσουν βεβαίωση από Ωδείο η άλλη ανώτερη Μουσι¬ 
κή Σχολή, ότι το έχουν παρακολουθήσει και έχουν εξετασθεί 
επιτυχώς σε αυτό. 

ε. Πέραν της Βυζαντινής Μουσικής, ως βασικό μάθημα 
μπορεί να θεωρηθεί και η διδασκαλία παραδοσιακών οργά¬ 
νων, όταν περιληφθεί στο πρόγραμμα της Σχολής. Σε αυτή 
την περίπτωση, η Βυζαντινή Μουσική θα θεωρείται δευτε¬ 
ρεύον υποχρεωτικό μάθημα έως του τρίτου έτους. 

στ. Τα δευτερεύοντα υποχρεωτικά μαθήματα, πληντης ήδη 
αναφερθείσης Θεωρίας της Ευρωπαϊκής Μουσικής, έχουν 
χαρακτήρα εξαμηνιαίου κύκλου μαθημάτων η σεμιναρίων και 
στην πλήρη λειτουργία της Σχολής προβλέπονται τα εξής: 

• Μορφολογία της βυζαντινής και μεταβυζαντινής μελο- 
ποιίας, σε εξαμηνιαίο κύκλο μαθημάτων για τους μαθητές 
του γ' έτους. 

• Τυπικό, σε εξαμηνιαίο κύκλο μαθημάτων για τους μαθη¬ 
τές του γ'έτους. 

• Ιστορία της Βυζαντινής Μουσικής Α' και Β'. Μάθημα το 
οποίο εξαντλείται σε δύο εξάμηνα και απευθύνεται στους μα¬ 
θητές του δ'έτους. 

• Στοιχεία λειτουργικής και τελετουργικής, σε εξαμηνιαίο 
κύκλο μαθημάτων για τους μαθητές του ε' έτους. 

• Διεύθυνση Χορού, σε εξαμηνιαίο κύκλο μαθημάτων για 
τους μαθητές του ε' έτους. 

• Ιεροψαλτική δεοντολογία - φροντιστήριο ευταξίας. 

• Εισαγωγή στη Μετρική. 

• Εισαγωγή στην ελληνική ρυθμολογία. 

• Αισθητική ανάλυση μουσικού κειμένου. 

• Μαθήματα φωνητικής 

• Στοιχεία οργανοχρησίας. 

Άρθρο 9 

ΜΑΘΗΤΕΣ ΤΗΣ ΣΧΟΛΗΣ 

α. Το πρόγραμμα των μαθημάτων της Σχολής μπορούν να 
παρακολουθήσουν όσοι έχουν υπερβεί το ενδέκατο έτος της 
ηλικίας τους και διαθέτουν σωστή φωνή. Η επιλογή των μα¬ 
θητών γίνεται από το διδακτικό προσωπικό. Οι ενδιαφερόμε¬ 
νοι εγγράφονται στα μαθητολόγια της Σχολής το μήνα Σε¬ 
πτέμβριο και σε εξαιρετικές περιπτώσεις τον Ιανουάριο. 

β. Η παρακολούθηση των μαθημάτων είναι υποχρεωτική, 
τόσο στο κύριο μάθημα, όσο και στα δευτερεύοντα. Η αδι¬ 
καιολόγητη επί σειρά τριών μαθημάτων απουσία, επισύρει τη 
διαγραφή του μαθητή από τα μαθητολόγια της Σχολής. Τα 
μαθήματα που συμπίπτουν με τις σχολικές αργίες η χάνονται 
με υπαιτιότητα των μαθητών δεν αναπληρώνονται από τους 
διδάσκοντες. 

γ. Στις υποχρεώσεις των μαθητών είναι επίσης η συμμετο¬ 
χή στις εκδηλώσεις της Σχολής και η παρουσία και διακονία 
στο αναλόγιο όπου υπηρετεί ο διδάσκαλός τους. 

δ. Η αξιολόγηση των μαθητών γίνεται με τον συγκερασμό 
των επιδόσεών τους, τόσο κατά τη διάρκεια της σχολικής 
χρονιάς, όσο και στις προφορικές και γραπτές εξετάσεις την 
περίοδο του Ιουνίου. 

Άρθρο 10 

ΛΕΙΤΟΥΡΓΙΑ ΠΑΡΑΡΤΗΜΑΤΩΝ 

α. Η Διοίκηση της Σχολής δύναται κατόπιν αιτημάτων, που 
εγκρίνονται με απόφαση υπό του Μητροπολιτικού Συμβουλί¬ 
ου, να δημιουργήσει Παραρτήματα κατά Ενορίες η Αρχιερα¬ 
τικές Περιφέρειες, με την ευθύνη του εκεί διδάσκοντος Κα- 
θηγητού και τον έλεγχο του Καλλιτεχνικού Διευθυντού και 
της Επιτροπής Διοικήσεως. 

β. Οι Ενορίες στις οποίες λειτουργούν Παραρτήματα, οφεί¬ 
λουν να ενισχύουν οικονομικά τη λειτουργία τους, με δαπά¬ 
νη, το ύψος της οποίας δεν δύναται να καθοριστεί. 

Άρθρο 11 

ΤΗΡΟΥΜΕΝΑ ΒΙΒΛΙΑ 

Η Σχολή διατηρείτο εξής βιβλία: 

1) Μαθητολόγιον, 

2) Πρωτόκολλον Αλληλογραφίας, 

3) Βιβλίον Πρακτικών, 

4) Εξετάσεων, με την ευθύνη του Γραμματέως της Ιερός 
Μητροπόλεως, 

5) Βιβλίο Ταμείου, Γραμμάτια Εισπράξεων και Εντάλματα 
Πληρωμών κανονικά θεωρημένα από την Ιερά Μητρόπολη, 
με την ευθύνη του Ταμία και, 

6) Βιβλίον περιουσιακών στοιχείων, κινητών και ακινήτων. 

Άρθρο 12 

ΑΝΤΙΜΕΤΩΠΙΣΗ ΠΡΟΒΛΗΜΑΤΩΝ 

Κάθε πρόβλημα που μπορεί να προκύψει και δε ρυθμίζεται 
από τον παρόντα κανονισμό, αντιμετωπίζεται από την Επι¬ 
τροπή Διοικήσεως της Σχολής, με κριτήριο τους σκοπούς 
λειτουργίας της. 

Άρθρο 13 

ΙΣΧΥΣ ΤΟΥ ΚΑΝΟΝΙΣΜΟΥ 

Η ισχύς του παρόντος Κανονισμού αρχίζει από τη δημοσί¬ 
ευσή του στην Εφημερίδα της Κυβερνήσεως και το περιοδι¬ 
κό «ΕΚΚΛΗΣΙΑ»». 

Άρθρο 14 

Ο παρών Κανονισμός τροποποιείται από την Ιερά Σύνοδο 
ύστερα από απόφαση της Επιτροπής Διοικήσεως. 


Άρθρο 15 

Η «Σχολή Βυζαντινής Μουσικής - Ψαλτικής Τέχνης» καταρ- 
γείται από την Ιερά Σύνοδο, ύστερα από απόφαση της ολο¬ 
μέλειας της Επιτροπής Διοικήσεως, που εγκρίνεται από το 
Μητροπολιτικό Συμβούλιο, όταν δεν εκπληρώνει τους σκο¬ 
πούς της και καθίσταται αδύνατη η λειτουργία της, τα δε πε¬ 
ριουσιακά στοιχεία που κατέχει περιέρχονται στο Νομικό 
Πρόσωπο της Ιερός Μητροπόλεως. 

Άρθρο 16 

ΚΑΛΥΨΗ ΔΑΠΑΝΗΣ 

Από τη λειτουργία της Σχολής, προκαλείται δαπάνη σε βά¬ 
ρος του Προϋπολογισμού της Ιερός Μητροπόλεως Χαλκίδος, 
το ύψος της οποίας δεν δύναται να προσδιορισθεί. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 3 Μαρτίου 2005 
Τ Ο Αθηνών ΧΡΙΣΤΟΔΟΥΛΟΣ, Πρόεδρος 
-♦- 

( 2 ) 

Σύσταση Εκκλησιαστικού Ιδρύματος υπό την επωνυμία «ΣΧΟ¬ 
ΛΗ ΕΚΚΛΗΣΙΑΣΤΙΚΩΝ ΤΕΧΝΩΝ ΤΗΣ ΙΕΡΑΣ ΜΗΤΡΟΠΟ- 
ΛΕΩΣ ΙΕΡΙΣΣΟΥ, ΑΓΙΟΥ ΟΡΟΥΣ ΚΑΙ ΑΡΔΑΜΕΡΙΟΥ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Η Διαρκής Ιερά Σύνοδος της Εκκλησίας της Ελλάδος, 
έχουσα υπ' όψει: 

1. Την εντολή του θείου Ιδρυτούτης Εκκλησίας μας καιΣω- 
τήρος Ιησού Χριστού δια την άσκησιντης χριστιανικής αγά¬ 
πης και φιλανθρωπίας. 

2. Την αγιογραφικήν προτροπήν «ίνα φροντίζωσι καλών έρ¬ 
γων προΐστασθαι οι πεπιστευκότες τω Θεώ». 

3. Την οφειλήν ενός εκάστου των Επισκόπων δια τα εκκλη¬ 
σιαστικά πράγματα και χρήματα κατά τους Αποστολικούς κα¬ 
νόνας ΛΗ' και ΜΑ'. 

4. Τας υφιστάμενος κοινωνικός, ποιμαντικός καιενοριακάς 
ανάγκαςτης Ιερός Μητροπόλεως Ιερισσού, Αγίου Όρους και 
Αρδαμερίου. 

5. Την ανάγκην διδασκαλίας της πατρώας Βυζαντινής Εκ¬ 
κλησιαστικής Τέχνης (Αγιογραφίας, Εικονογραφίας, Ψηφι¬ 
δωτών, Ξυλογλυπτικής και Χρυσοκεντητικής). 

6. Τας διατάξεις των άρθρων 29 παρ. 2 και 59 παρ. 2 του Νό¬ 
μου 590/1977 «Περί του Καταστατικού Χάρτου της Εκκλη¬ 
σίας της Ελλάδος». 

7. Την υπ’ αριθμ. 313/5.3.2004 πρότασιντου Σεβασμιωτάτου 
Μητροπολίτου Ιερισσού, Αγίου Όρους και Αρδαμερίου κ. Νι¬ 
κόδημου, ως αύτη διετυπώθη διά της υπ’ αριθμ. 312/5.3.2004 
Πράξεως αυτού. 

8. Την από 17.4.2004 Γνωμάτευσιν της Νομικής Υπηρεσίας 
της Εκκλησίας της Ελλάδος. 

9. Την από 16.2.2005 Απόφασιν Αυτής, αποφασίζει: 

Συνιστά ειςτην Ιερόν Μητρόπολιν Ιερισσού, Αγίου Όρους και 

Αρδαμερίου Εκκλησιαστικόν Ίδρυμα υπό την επωνυμίαν: «ΣΧΟ¬ 
ΛΗ ΕΚΚΛΗΣΙΑΣΤΙΚΩΝ ΤΕΧΝΩΝ ΤΗΣ ΙΕΡΑΣ ΜΗΤΡΟΠΟΛΕΩΣ 
ΙΕΡΙΣΣΟΥ, ΑΓΙΟΥ ΟΡΟΥΣ ΚΑΙ ΑΡΔΑΜΕΡΙΟΥ» το οποίον θα 
εδρεύη ειςτηνπόλιντης Αρναίας. Η οργάνωσις, διοίκησις, δια- 
χείρισις και λειτουργία του Ιδρύματος αυτού θα διέπεται από 
τας διατάξεις του επομένου Κανονισμού. 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ ΕΚΚΛΗΣΙΑΣΤΙΚΟΥ 
ΙΔΡΥΜΑΤΟΣ ΥΠΟ ΤΗΝ ΕΠΩΝΥΜΙΑ 
«ΣΧΟΛΗ ΕΚΚΛΗΣΙΑΣΤΙΚΩΝ ΤΕΧΝΩΝ» 

ΤΗΣ ΙΕΡΑΣ ΜΗΤΡΟΠΟΛΕΩΣ ΙΕΡΙΣΣΟΥ, 

ΑΓΙΟΥ ΟΡΟΥΣ ΚΑΙ ΑΡΔΑΜΕΡΙΟΥ 

Άρθρον1 
Ονομασία - Έδρα 

α. Ιδρύεται και λειτουργεί εις την Ιερόν Μητρόπολιν Ιερισ- 

σού, Αγιου Όρους και Αρδαμερίου Εκκλησιαστικόν Ιδρυμα 
υπό την επωνυμίαν: «Σχολή Εκκλησιαστικών Τεχνών» της Ιε¬ 
ρός Μητροπόλεως Ιερισσού, Αγίου Όρους και Αρδαμερίου. 
Το Ίδρυμα τούτο αποτελεί Υπηρεσίαν της Ιερός Μητροπόλε¬ 
ως αυτοτελούς διαχειρίσεως και μη κερδοσκοπικού χαρακτή- 
ρος και τελεί υπό την άμεσον εξάρτησιν και διοίκησιν αυτής. 

β. Η ίδρυσις της Σχολής αποτελεί ιδιαιτέραν υποχρέωσιν 
της Τοπικής Εκκλησίας, διότι παλαιότερον εις Γαλάτιστανκαι 
Αρναίαν ήκμασαν εργαστήρια εκκλησιαστικών τεχνών λόγω 
της γειτνιάσεως της Μητροπόλεως με το Αγιον Όρος, τήν κι¬ 
βωτόν της Ορθοδοξίας. 

γ. Έδρα της Σχολής είναι έδρα της Μητροπόλεως Αρναία. 

Άρθρον 2 
Σκοπος 

Σκοπός της Σχολής είναι: 

α. Η διδασκαλία, η καλλιέργεια και διάδοσις της Βυζαντι¬ 
νής Εκκλησιαστικής τέχνης. 

β. Η άνθισις των εκκλησιαστικών τεχνών εις την Ιεράν Μη- 
τρόπολιν Ιερισσού, Αγίου Όρους και Αρδαμερίου. 

γ. Αυτό θα είναι μία αντίστασις εις το πνεύμα της εκκοσμι- 
κεύσεως και το κίνητρον δια να αξιοποιηθούν οι δεξιότητες 
των νέων. 

δ. Η διδασκαλία των εκκλησιαστικών τεχνών, οι οποίες εί¬ 
ναι λειτουργικές τέχνες, θα είναι ένας άλλος τρόπος κατηχή- 
σεως. Έτσι θα γίνεται εις τήν πράξιν λειτουργική κατήχησις. 

Άρθρον 3 
Μέσα 

Μέσα διατηνεπίτευξιντου ανωτέρου σκοπού: 

α. Η λειτουργία «Σχολής» δια την διδασκαλίαν των Εκκλη¬ 
σιαστικών Τεχνών. 

β. Διοργάνωσις ομιλιών, ημερίδων, συνεδρίων και εκθέσε¬ 
ων δια την προβολήν των Εκκλησιαστικών Τεχνών. 

γ. Οργάνωσις εκδρομών, ή προσκυνημάτων εις Ιερούς Να¬ 
ούς, Ιερός Μονός και Βυζαντινά Μνημεία διά την γνωριμίαν 
με την γνησίαν εκκλησιαστικήν τέχνην. 

Άρθρον 4 

Διοικητικόν Συμβούλιον 

α. Η Σχολή διοικείται υπό δμελούς Διοικητικού Συμβουλίου 
αποτελουμένου εκ του Μητροπολίτου, ως Προέδρου, ανα¬ 
πληρωμένου υπό του νομίμου αυτού αναπληρωτού, και 4 άλ¬ 
λων μελών διοριζομένων υπό του Σεβασμιωτάτου Μητροπο¬ 
λίτου, τα οποία έχουν σχέσιν με τας Εκκλησιαστικός τέχνας. 

β. Το Διοικητικόν Συμβούλιον διορίζει τον Διευθυντήν, συ¬ 
νέρχεται οσάκις παραστεί ανάγκη μετά από πρόσκλησιν του 
Προέδρου 

- αποφασίζει διά την οργάνωσιν των διαφόρων Τμημάτων, 

- αποφασίζει για την Ίδρυσιν Παραρτημάτων, 

- διορίζει τους διδάσκοντας, 

- καταρτίζει τον Απολογισμόν ή Προϋπολογισμόν της Σχο¬ 
λής, 

- αποφασίζει δια τας εξετάσεις, 

- εγκρίνει δια την απονομήν των πτυχίων, 

- και εν γένει ενδιαφέρεται δια την πρόοδον και απρόσκο- 
πτον λειτουργίαν αυτής. 

γ. Η θητεία των μελών του Διοικητικού Συμβουλίου είναι 
τριετής, δυναμένη να ανανεωθή. 

Άρθρον 5 
Παραρτήματα 

α. Το Διοικητικόν Συμβούλιον Παραρτήματα ιδρύει εις ενο¬ 
ρίας αι οποίαι θα το ζητήσουν. 

β. Τα Παραρτήματα θα διοικούνται από 3μελή τοπική επι¬ 
τροπή, η οποία διορίζεται από το Διοικητικόν Συμβούλιον 
προς το οποίον και αποδίδει οικονομικόν απολογισμόν και 
απολογισμόν πεπραγμένων. 


Άρθρον6 

Τμήματα 

α. Εις τήν Σχολήν Εκκλησιαστικών Τεχνών λειτουργούν τά 
εξής τμήματα: 

• Τμήμα Βυζαντινής Αγιογραφίας, 

• Τμήμα Ξυλογλυπτικής, 

• Τμήμα ψηφιδωτού, 

• Τμήμα Χρυσοκεντητικής, 

• και ό,τι άλλο Τμήμα ήθελε αποφασίσει το Διοικητικόν 
Συμβούλιον και είναι σύμφωνον με τους σκοπούς της Σχο¬ 
λής. 

β. Κάθε τμήμα έχει ιδικόν του εσωτερικόν Κανονισμόν, ο 
οποίος συντάσσεται και εγκρίνεται από το Διοικητικόν Συμ¬ 
βούλιον, προβλέπει δετά έτη και την ύλη των σπουδών. 

γ. Έκαστον τμήμα έχει τον υπεύθυνον, ο οποίος διορίζεται 
από το Διοικητικόν Συμβούλιον. Οι υπεύθυνοι ενδιαφέρονται 
για την εφαρμογήν του προγράμματος σπουδών. Παρακο¬ 
λουθούν τους διδάσκοντας και διδασκόμενους δια την πρό¬ 
οδον και επιμελειάν τους. Ενημερώνουν το Διοικητικόν Συμ¬ 
βούλιον και εισηγούνται προτάσεις, που αφορούν την πρόο¬ 
δο του τμήματος των. 

Άρθρον7 

Διδακτικόν Προσωπικόν 

α. Τον Διευθυντήν της Σχολής διορίζει με απόφασίν του ο 
Σεβασμιώτατος Μητροπολίτης. 

β. Ο Διευθυντής είναι υπεύθυνος δια την εύρυθμον λει¬ 
τουργίαν αυτής, εισηγείται δε εις το Διοικητικόν Συμβούλιον 
παν θέμα αφορών εις την λειτουργίαν της Σχολής, τα μαθή¬ 
ματα, τον χρόνον διδασκαλίας, τους σπουδαστάς και τους 
τίτλους σπουδών, και διευθύνει τας εργασίας του Συλλόγου 
καθηγητών, συγκαλών αυτόν κατά μήνα εις τακτικήν συνε¬ 
δρίαν. 

γ. Οι καθηγηταίτης Σχολής προσλαμβάνονται με απόφασίν 
του Διοικητικού Συμβουλίου και είναι υπεύθυνοι δια την επι¬ 
τυχίαν των σκοπών της Σχολής και δια την πρόοδον των 
σπουδαστών, διαπαιδαγωγούν δε αυτούς κατά το πνεύμα 
της Εκκλησίας και εμπνέουν εις τους μαθητάς τήν Εκκλησια¬ 
στικήν παράδοσιν. 

δ. Οι αμοιβές καθορίζονται από το Διοικητικόν Συμβούλιον 
και σύμφωνά με τας κειμένας εργασιακός διατάξεις. 

Άρθρον8 
Πόροι 

Οι πόροι της Σχολής προέρχονται: 

α. Από την οικονομική εισφορά των μαθητών, η οποία κα¬ 
θορίζεται από το Διοικητικόν Συμβούλιον. 

β. Από διάθεσιν έργων των μαθητών, ή από έσοδα των εκ¬ 
θέσεων. 

γ. Από επιχορηγήσεις της Ιερός Μητροπόλεως και των Ιε¬ 
ρών Ναών αυτής. 

δ. Από κρατικός επιχορηγήσεις και πάσαν άλλην συνδρο¬ 
μήν ή επιχορήγησιν, προερχομένην εκ φυσικών ή νομικών 
προσώπων. 

ε. Παν άλλο νόμιμον έσοδον. 

στ. Από τα έσοδα αυτά αμείβονται οι διδάσκοντες, καλύπτο¬ 
νται τα έξοδα συντηρήσεως και επιπλώσεως της Σχολής. 

Άρθρον9 

Σπουδαί 

Εις τους μαθητάς οι οποίοι περατώνουν όλον τον κύκλον 
των σπουδών, δίδεται Πτυχίον, μετά σύμφωνον γνώμην του 
διδάσκοντος καθηγητού. Το Πτυχίον υπογράφει ο Σεβα¬ 
σμιώτατος Μητροπολίτης, ο διδάσκων καθηγητής και ο Διευ¬ 
θυντής. 

Εις τους μαθητάς, οι οποίοι παρακολουθήσαν σειράν μαθη¬ 
μάτων μπορεί να δοθή βεβαίωσις παρακολουθήσεως. 

Άρθρον10 

Σφραγίδα 

Η Σχολή έχει ιδίαν σφραγίδα φέρουσαν εις το μέσον Βυζα¬ 
ντινόν Ναόν και πέριξ τας λέξεις: «ΣΧΟΛΗ ΕΚΚΛΗΣΙΑΣΤΙΚΩΝ 
ΤΕΧΝΩΝ ΙΕΡΑΣ ΜΗΤΡΟΠΟΛΕΩΣ ΙΕΡΙΣΣΟΥ». 

Άρθρον11 

Ισχύς καιτροποποίησις 

α. Η ισχύς του παρόντος άρχεται από της δημοσιεύσεως 
αυτού εις την Εφημερίδα της Κυβερνήσεως και το Περιοδι¬ 
κόν «ΕΚΚΛΗΣΙΑ». 

β. Έκαστον θέμα το οποίον δεν ρυθμίζεται από τον παρό¬ 
ντα Κανονισμόν αντιμετωπίζεται υπό του Διοικητικού Συμ¬ 
βουλίου κατόπιν εισηγήσεως του Σεβασμιωτάτου Προέ¬ 
δρου. 

γ. Ο παρόν Κανονισμός τροποποιείται υπό της Ιερός Συνό¬ 
δου κατόπιν ητιολογημένης προτάσεως του Διοικητικού Συμ¬ 
βουλίου της «ΣΧΟΛΗΣ ΕΚΚΛΗΣΙΑΣΤΙΚΩΝ ΤΕΧΝΩΝ», εγκρινο- 
μένης υπό του Μητροπολιτικού Συμβουλίου, της σχετικήςτρο- 
ποποιήσεως δημοσιευομένης υπό της Ιερός Συνόδου εις το 
Φ.Ε.Κ. και το περιοδικόν «ΕΚΚΛΗΣΙΑ». 

Άρθρον12 

Το παρόν Εκκλησιασατικόν Ίδρυμα καταργείται δι’ Αποφά- 
σεως της Ιερός Συνόδου, κατόπιν Εισηγήσεως του Διοικητι¬ 
κού Συμβουλίου εγκρινομένης υπό του Σεβασμιωτάτου Μη¬ 
τροπολίτου, όταν δεν εκπληρώνει τους σκοπούς του και καθί¬ 
σταται αδύνατη η λειτουργία αυτού. Η περιουσία περιέρχεται 
εις το Νομικόν Πρόσωποντης Ιερός Μητροπόλεως και διατί¬ 
θεται εις παρεμφερείς σκοπούς. 

Άρθρον13 
Κάλυψις δαπάνης 

Εκτων διατάξεωντου Κανονισμού τούτου, προκαλείται δα¬ 
πάνη εις βάρος του Προϋπολογισμού του Νομικού Προσώ¬ 
που της Ιερός Μητροπόλεως Ιερισσού, Αγίου Όρους καιΑρ- 
δαμερίου, το ύψος της οποίας δεν δύναται να προσδιορισθή. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 16 Φεβρουάριου 2005 
Τ Ο Αθηνών ΧΡΙΣΤΟΔΟΥΛΟΣ, Πρόεδρος 
-Φ- 

(3) 

Σύσταση Εκκλησιαστικού Ιδρύματος υπό την επωνυμία 
«ΕΡΓΑΣΤΗΡΙΟΝ ΣΥΝΤΗΡΗΣΕΩΣ ΕΙΚΟΝΩΝ ΚΑΙ ΚΕΙΜΗ¬ 
ΛΙΩΝ ΤΗΣ ΙΕΡΑΣ ΜΗΤΡΟΠΟΛΕΩΣ ΙΕΡΙΣΣΟΥ, ΑΓΙΟΥ 
ΟΡΟΥΣ ΚΑΙ ΑΡΔΑΜΕΡΙΟΥ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Η Διαρκής Ιερά Σύνοδος της Εκκλησίας της Ελλάδος, 
έχουσα υπ’ όψει: 

1. Την ανάγκην σεβασμού προς την Παράδοσιν και τα έρ¬ 
γα πίστεως και ευσεβείας των προγόνων μας. 

2. Την ανάγκην διασώσεως των Ιερών Εικόνων και των Κει¬ 
μηλίων της Ιεράς Μητροπόλεως Ιερισσού, Αγίου Όρους και 
Αρδαμερίου που απειλούνται από την φθοράν. 

3. Το πλήθος των εικόνων, ιερών σκευών, παλαιών λει¬ 
τουργικών βιβλίων, ιερών αμφίων, τοιχογραφιών, ξυλογλύ- 
πτων κ.ά. που αποθησαυρίζονται εις τους Ιερούς Ναούς της 
Ιεράς Μητροπόλεως. 

4. Τας διατάξεις των άρθρων 29 παρ. 2 του Νόμου 590/1977 
περί «Καταστατικού Χάρτου της Εκκλησίας της Ελλάδος». 

5. Τας διατάξεις του άρθρου 45 παραγ. 5 του Νόμου 
590/1977 δια την φύλαξιν και συντήρησιν κειμηλίων, ιερών ει¬ 
κόνων και λοιπών έργων Εκκλησιαστικής τέχνης. 

6. Την υπ' αριθμ. 298/2.3.2004 πρόταση του Σεβασμιωτά- 
του Μητροπολίτου Ιερισσού, Αγίου Όρους και Αρδαμερίου κ. 


Νικοδήμου, ως αύτη διετυπώθη διά της από 5.3.2004 Πράξε- 
ως αυτού. 

7. Την από 19.4.2004 Γνωμάτευσιντης Νομικής Υπηρεσίας 
της Εκκλησίας της Ελλάδος. 

8. Την από 16.2.2005 Απόφασιν Αυτής, αποφασίζει: 

Συνιστά εις την Ιεράν Μητρόπολιν Ιερισσού, Αγίου Όρους και 

Αρδαμερίου Εκκλησιαστικόν Ίδρυμα υπό την επωνυμίαν: 
«ΕΡΓΑΣΤΗΡΙΟΝ ΣΥΝΤΗΡΗΣΕΩΣ ΕΙΚΟΝΩΝ ΚΑΙ ΚΕΙΜΗΛΙΩΝ 
ΤΗΣ ΙΕΡΑΣ ΜΗΤΡΟΠΟΛΕΩΣ ΙΕΡΙΣΣΟΥ, ΑΓΙΟΥ ΟΡΟΥΣ ΚΑΙ ΑΡ- 
ΔΑΜΕΡΙΟΥ»το οποίο αποτελεί εξηρτημένην Υπηρεσίαν της Ιε¬ 
ράς Μητροπόλεως, αυτοτελούς διαχειρίσεως και μη κερδο¬ 
σκοπικού χαρακτήρος. Η οργάνωσις, διοίκησις, διαχείρισις και 
λειτουργία του Ιδρύματος αυτού θαδιέπεται από τας διατάξεις 
του επομένου Κανονισμού. 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ ΕΚΚΛΗΣΙΑΣΤΙΚΟΥ ΙΔΡΥ¬ 
ΜΑΤΟΣ ΥΠΟ ΤΗΝ ΕΠΩΝΥΜΙΑΝ 
«ΕΡΓΑΣΤΗΡΙΟΝ ΣΥΝΤΗΡΗΣΕΩΣ 
ΕΙΚΟΝΩΝ ΚΑΙ ΚΕΙΜΗΛΙΩΝ» 

ΤΗΣ ΙΕΡΑΣ ΜΗΤΡΟΠΟΛΕΩΣ ΙΕΡΙΣΣΟΥ, 

ΑΓΙΟΥ ΟΡΟΥΣ ΚΑΙ ΑΡΔΑΜΕΡΙΟΥ 

Άρθρον1 

Ίδρυσις - Ονομασία - Έδρα 

α. Ιδρύεται εις την Ιεράν Μητρόπολιν Ιερισσού, Αγίου 
Όρους και Αρδαμερίου, Εκκλησιαστικόν Ίδρυμα υπό την 
επωνυμίαν: «Εργαστήριον Συντηρήσεως Εικόνων και Κειμη¬ 
λίων» αυτοτελούς διαχειρίσεως και μη κερδοσκοπικού χαρα¬ 
κτήρος, η οποία τελεί υπό την άμεσον εξάρτησιν και διοίκη- 
σιντης Ιεράς Μητροπόλεως. 

β. Έδρα του εργαστηρίου συντηρήσεως είναι η Αρναία 
Χαλκιδικής. 

γ. Το εργαστήριον στεγάζεται εις ειδικά διαμορφωμένον 
χώρον και κατάλληλα εξοπλισμένον δια την λειτουργίαν του 
Εργαστηρίου. 

Άρθρον 2 
Σκοπός 

α. Σκοπός του εργαστηρίου είναι η συντήρησις των ιερών 
εικόνων, ιερών σκευών και κειμηλίων προκειμένου να διασω¬ 
θούν από την καταστροφήν και να προφυλαχθούν από την 
φθοράν του χρόνου. 

β. Κατ’ αρχάς θα δοθή προτεραιότητα εις εικόνας και κει¬ 
μήλια, που προέρχονται από την περιοχήν της Ιεράς Μητρο¬ 
πόλεως και ανήκουν εις Ιερούς Ναούς ή εις ιδιώτας. 

γ. Το εργαστήριον θα μπορή να αναλάβη την συντήρησιν ει¬ 
κόνων και άλλων περιοχών που θα εκδηλώσουν ενδιαφέρον. 

δ. Η ευαισθητοποίησις των κληρικών, των επιτρόπων, των 
εργαζομένων εις τους Ναούς και των πιστών δια τον σεβα¬ 
σμόν προς την παράδοσιν και τα έργα τέχνης των προγόνων 
μας. 

ε. Η εκπαίδευσις των χριστιανών δια τον τρόπον συμπερι¬ 
φοράς προς τα ιερά κειμήλια και τον τρόπον διασώσεώς 
τους. 

Άρθρον 3 
Μέσα 

Δια την επίτευξιν των ανωτέρω σκοπών χρειάζονται τα πα¬ 
ρακάτω μέσα: 

α. Η απαραίτητος υλικοτεχνική υποδομή δια την λειτουρ- 
γίαντου εργαστηρίου. 

β. Η πρόσληψις ειδικών επιστημόνων, συντηρητών και βοη¬ 
θών, όπως προβλέπεται εις άλλα άρθρα του παρόντος κανο¬ 
νισμού. 

γ. Η συντήρησις θα γίνεται με όλους τους κανόνας της τέ¬ 
χνης και της επιστήμης, ενώ τα συντηρηθέντα έργα θά συνο- 
δεύωνται και από την αντίστοιχον έκθεσιν συντηρήσεως του 
εργαστηρίου. 

δ. Η συνεργασία με άλλα εργαστήρια διαγνώσεως και συ- 
ντήρησεως κειμηλίων με τα οποία θα πρέπει να γίνεται συμ¬ 
φωνία. 

ε. Η διοργάνωσις συνεδρίων, σεμιναρίων, ομιλιών δια την 
εκπαίδευσιν κληρικών, εκπαιδευτικών, επιστημόνων, νέων 
και μαθητών και του ευρύτερου κοινού εις τον τρόπον συ- 
ντηρήσεως και διαφυλάξεως των κειμηλίων, 
στ. Η οργάνωσις εκθέσεων προβολής έργων τέχνης, 
ζ. Η οργάνωσις επισκέψεων εις συντηρημένα μνημεία και 
εις εκθέσεις έργων τέχνης. 

Άρθρον 4 

Διοίκησις 

α. Το Εργαστήριον διοικείται από πενταμελές Διοικητικόν 
Συμβούλιον με τριετή θητείαν, διοριζόμενον υπό του Σεβα- 
σμιωτάτου Μητροπολίτου και έχει ως εξής: 

1. Πρόεδρος του Διοικητικού Συμβουλίου είναι ο εκάστοτε 
Μητροπολίτης Ιερισσού, Αγίου Όρους και Αρδαμερίου, ανα- 
πληρούμενος υπό του νομίμου εκπροσώπου αυτού, 

2. Ο εφημέριος του Ιερού Ναού Κοιμήσεως Θεοτόκου Γα- 
λατίστης, 

3. Ένα μέλος του Εκκλησιαστικού Συμβουλίου του Ιερού 
Ναού Κοιμήσεως Θεοτόκου Γαλατίστης, 

4. Ο Διευθυντής του εργαστηρίου και 

5. Ένα ευηπόληπτον μέλος της ενορίας. 

β. Το Διοικητικόν Συμβούλιον ασκεί όλας τας αρμοδιότη¬ 
τας διοικήσεως και λειτουργίας του εργαστηρίου. 

γ. Φροντίζει δια τας εγκαταστάσεις, τον εξοπλισμόν, την 
επάνδρωσιν, στελέχωσιν του εργαστηρίου και δια την πραγ- 
μάτωσιντων σκοπών του. 

δ. Προβαίνει εις συμβάσεις με συνεργάτας και προμηθευ- 
τάς και ρυθμίζει τας συμφωνίας με τους κατόχους των Ιερών 
εικόνων που θα συντηρούνται εις το εργαστήριον. 

ε. Διαχειρίζεται τα οικονομικά, συντάσσει τον απολογισμόν 
και προϋπολογισμόν και υποβάλλει τούτους εις το Μητροπο- 
λιτικόν Συμβούλιον προς έγκρισιν. 
στ. Το Διοικητικόν Συμβούλιον τηρεί: 

- βιβλίονταμείου, 

- βιβλίον πρακτικών Διοικητικού Συμβουλίου, 

- πρωτόκολλον αλληλογραφίας, 

- πρωτόκολλον εισερχομένων και εξερχομένων προς συ- 
ντήρησιν έργων, 

- διπλότυπα εισπράξεων και εντάλματα πληρωμών, 

- βιβλίον υλικού. 

ζ. Αποφασίζει και συνάπτει τας συμβάσεις του εργαστηρί¬ 
ου με συντηρητάς ή άλλους αναγκαίους συνεργάτας, επι¬ 
στημονικούς και μη, υπό τας προϋποθέσεις που περιλαμβά¬ 
νονται εις ειδικόν άρθρον. 

θ. Συντάσσει τον εσωτερικόν κανονισμόν λειτουργίας του 
εργαστηρίου. 

Άρθρον 5 

Πόροι του Εργαστηρίου 

Τα έσοδα του εργαστηρίου προέρχονται: 
α. Απάτην συντήρησιντων κειμηλίων. Το κόστος συντηρή- 
σεως κάθε εικόνος ή ομάδος εικόνων θα αποφασίζεται κατά 
περίπτωσιν από το Διοικητικόν Συμβούλιον. Από τα έσοδα αυ¬ 
τά θα καλύπτωνταιταλειτουργικά έξοδα του εργαστηρίου, η 
αγορά αναλωσίμων ειδών συντηρήσεως και αι αμοιβαί των 
συντηρητών και των άλλων συνεργατών, μονίμων ή περιστα- 
σιακών του εργαστηρίου. Ένα ποσοστόν θα καταβάλλεται 
εις το Εκκλησιαστικόν Συμβούλιον του Ιερού Ναού Κοιμήσε¬ 
ως Θεοτόκου Γ αλατίστης. 

β. Από επιχορηγήσεις της Ιερός Μητροπόλεως και των Ιε¬ 
ρών Ναών αυτής. 

γ. Από κρατικός επιχορηγήσεις και παντός είδους συνδρο- 
μάς ή επιχορηγήσεις προερχομένας εκ φυσικών ή νομικών 
προσώπων. 


δ. Παν άλλο έσοδον, προερχόμενον εκ νομίμου και χρη¬ 
στής πηγής. 

Άρθρον6 
Προσωπικόν 

α. Δια την λειτουργίαν του εργαστηρίου προσλαμβάνονται 
ειδικοί συντηρητές - συνεργάτες, προκειμένου αυτό να στε- 
λεχωθή με ανθρώπινον δυναμικόν δια την εκπλήρωσιν του 
σκοπού του. 

β. Η πρόσληψις γίνεται κατόπιν προτάσεως του Διευθυ- 
ντούτου εργαστηρίου μεαπόφασιντου Διοικητικού Συμβου¬ 
λίου. 

γ. Εις περίπτωσιν ανάγκης, με απόφασιν του Διοικητικού 
Συμβουλίου είναι δυνατόν να συναφθούν συμφωνίες μέ βοη¬ 
θούς - συντηρητάς ή άλλους συνεργάτας. 

δ. Απαραίτητος όρος δια την πρόσληψιν συντηρητών και 
βοηθών - συντηρητών είναι η κατοχή εκ μέρους των αδείας 
ασκήσεως επαγγέλματος συντηρητού. 

ε. Οι αμοιβές του προσωπικού καθορίζονται κατόπιν συμ¬ 
φωνίας και κατά περίπτωσιν με απόφασιν του Διοικητικού 
Συμβουλίου. 

Άρθρον7 

Διευθυντής εργαστηρίου 

α. ΟΔιευθυντήςτου εργαστηρίου είναιπτυχιούχοςΑνωτέρας 
ή Ανωτάτης Σχολής Συντηρήσεως, διαθέτει άδειαν ασκήσεως 
επαγγέλματος και έχει εμπειρίαν προϋπηρεσίας. 

β. Διορίζεται από τον Σεβασμιώτατον Μητροπολίτην και 
συμμετέχει εις το Διοικητικόν Συμβούλιον. 

γ. Ο Διευθυντής είναι αποκλειστικά υπεύθυνος δια όλας 
τας εργασίας συντηρήσεως και προς τούτο εισηγείται και 
λαμβάνη όλα τα αναγκαία και απαραίτητα μέτρα σύμφωνα με 
τους κανόνας της επιστήμης και της τεχνικής δια την σωστήν 
συντήρησιντων ιερών εικόνων και κειμηλίων. 

δ. Η αμοιβή του Διευθυντού καθορίζεται από το Διοικητικόν 
Συμβούλιον. 

ε. Ο Διευθυντής προτείνει την πρόσληψιν άλλων συνεργα¬ 
τών ως και την προμήθειαν του εξοπλισμού του εργαστηρί¬ 
ου. 

στ. Είναι υπεύθυνος δια την παραλαβήν, η οποία θα γίνεται 
εγγράφως και δια την τήρησιν του χρονοδιαγράμματος πα- 
ραδόσεως των κειμηλίων εις τους κατόχους των. 
ζ. Κρατεί ενήμερον το βιβλίον πρακτικών του εργαστηρίου, 
η. Δεν είναι υπεύθυνος δια τυχόν απώλειαν του κειμηλίου. 
Την ευθύνην αυτήν την φέρει συλλογικά το Διοικητικόν Συμ¬ 
βούλιον. 

Άρθρον8 

Ειδικοί κανόνες λειτουργίας. 

α. Η προμήθεια του κινητού εξοπλισμού γίνεται με πρότασι 
του Διευθυντού και καταγράφεται εις ειδικόν βιβλίον υλικού 
του εργαστηρίου. 

β. Όσα μηχανήματα ή εργαλεία αγορασθούν με έξοδα του 
εργαστηρίου, ανήκουν εις την κινητήν περιουσίαν αυτού. 
Όσα ανήκουν εις τους συντηρητάς καταγράφονται με την εί¬ 
σοδό τους εις το εργαστήριον, χρησιμοποιούνται εις το ερ- 
γαστήριον και παραλαμβάνονται από τους συντηρητάς με 
την αποχώρησίντους. 

γ. Το Διοικητικόν Συμβούλιον είναι υπεύθυνον δια την ασφά¬ 
λειαν των κειμηλίων. Προς τούτο λαμβάνει όλα τα απαραίτη¬ 
τα μέτρα δια την διαφύλαξιν, ασφάλειαν και προστασίαν των 
κειμηλίων από κάθε κίνδυνο κατά την διάρκεια παραμονής 
τους εις τους χώρους του εργαστηρίου. 

δ. Με την εισαγωγήν και έξοδον των προς συντήρησιν κει¬ 
μηλίων εις το εργαστήριον, θα πρέπη να τηρούνται οι εξής 
διαδικασίες: 

- θα συντάσσεται προμελέτη και θα γνωστοποιείται στους 
ιδιοκτήτες, 

- οι ιδιοκτήτες θα δίνουν γραπτήν έγκρισιν δια τας εργα¬ 
σίας που θα γίνουν, 

- με την έξοδο από το εργαστήριο το κειμήλιον θα συνο¬ 
δεύεται από έκθεσιν δια τας επεμβάσεις που έγιναν, 

- Θα τηρείται απαραιτήτως ενήμεροντο πρωτόκολλοντων 
εισερχομένων και εξερχομένων έργων. 

ε. Οι φερόμενοι ως ιδιοκτήτες ή κάτοχοι των ιερών εικόνων, 
με γραπτήν τους δήλωσιν προς το εργαστήριον, αναλαμβά¬ 
νουν πλήρως την ευθύνην της μεταφοράς των προς συντή- 
ρησιν εικόνων προς και από το εργαστήριον, ενώ αποδέχο¬ 
νται και την ευθύνηντηςσυντηρήσεωςαπότο συγκεκριμένον 
εργαστήριον, όντες σύμφωνοι με τους επιστημονικούς τρό¬ 
πους και τας τεχνικός μεθόδους συντηρήσεως που εκεί 
εφαρμόζονται. 

στ. Εις περίπτωσιν παραλείψεως ή αρνήσεως των κατόχων να 
υπογράψουν γραπτός εντολάς και δηλώσεις, το εργαστήριον 
θα προβαίνη εις την συντήρησιντων συγκεκριμένων ιερών εικό¬ 
νων, κατόπιν αποφάσεως του Διοικητικού Συμβουλίου και με 
ανάληψιν συλλογικής ευθύνης των μελών του και όχι ατομικής 
εκ μέρους του υπευθύνου συντηρήσεως. 

Άρθρον 9 

Σφραγίδα 

Το εργαστήριον έχει ιδίαν σφραγίδα φέρουσαν εις το μέσον 
την εικόνα της Παναγίας και κύκλοθεν τας λέξεις: ΕΡΓΑΣΤΗΡΙ- 
ΟΝ ΣΥΝΤΗΡΗΣΕΩΣ ΕΙΚΟΝΩΝ ΚΑΙ ΚΕΙΜΗΛΙΩΝ ΙΕΡΑΣ 
ΜΗΤΡΟΠΟΛΕΩΣΙΕΡΙΣΣΟΥ. 

Άρθρον 10 

Ισχύς, τροποποίησις και κατάργησις. 

α. Η ισχύς του παρόντος άρχεται από της δημοσιεύσεως 
του εις την εφημερίδα της Κυβερνήσεως και το Περιοδικόν 
«ΕΚΚΛΗΣΙΑ». 

β. Κάθε θέμα που δεν ρυθμίζεται από τον παρόντα Κανονι¬ 
σμόν αντιμετωπίζεται υπό του Διοικητικού Συμβουλίου κατό¬ 
πιν εισηγήσεως του εργαστηρίου συντηρήσεως. 

γ. Ο παρόν Κανονισμός τροποποιείται υπό της Ιερός Συνό¬ 
δου κατόπιν ητιολογημένης αποφάσεως του Δ.Σ. του εργα¬ 
στηρίου. 

δ. Το παρόν Εκκλησιαστικόν Ίδρυμα καταργείται δι’ Αποφά- 
σεωςτης Ιερός Συνόδου, κατόπιν εισηγήσεως του Διοικητικού 
Συμβουλίου, εγκρινομένης υπό του Σεβασμιωτάτου Μητρο¬ 
πολίτου, όταν δεν εκπληρώνη τους σκοπούς του και καθίστα¬ 
ται αδύνατος η λειτουργία αυτού. Η περιουσία του περιέρχε¬ 
ται εις το Νομικόν Πρόσωποντης Ιερός Μητροπόλεως και δια¬ 
τίθεται εις παρεμφερείς σκοπούς. 

Άρθρον11 
Κάλυψις δαπάνης 

Εκτων διατάξεωντου Κανονισμού τούτου, προκαλείται δα¬ 
πάνη εις βάρος του Προϋπολογισμού του Νομικού Προσώ¬ 
που της Ιερός Μητροπόλεως Ιερισσού, Αγίου Όρους καιΑρ- 
δαμερίου, το ύψος της οποίας δεν δύναται να προσδιορισθή. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 16 Φεβρουάριου 2005 
Τ Ο Αθηνών ΧΡΙΣΤΟΔΟΥΛΟΣ, Πρόεδρος 
-Φ- 

(4) 

Σύστασις Τεχνικής Υπηρεσίας Ιερός Μητροπόλεως Θήρας, 
Αμοργού και Νήσων. 

ΤΟ ΜΗΤΡΟΠΟΛΙΤΙΚΟΝ ΣΥΜΒΟΥΛΙΟΝ ΤΗΣ ΙΕΡΑΣ 
ΜΗΤΡΟΠΟΛΕΩΣ ΘΗΡΑΣ, ΑΜΟΡΓΟΥ ΚΑΙ ΝΗΣΩΝ 

Το Μητροπολιτικόν Συμβούλιον, λαβόν υπ’ όψιν: 

1. Τας σχετικός διατάξεις του Νόμου 590/1977 «Περί Κα¬ 
ταστατικού Χάρτου της Εκκλησίας της Ελλάδος», 


2. Τας σχετικός διατάξεις του υπ’ αριθμ. 8/1978 Κανονι¬ 
σμού της Ιερός Συνόδου «Περί Ιερών Ναών και Ενοριών», 

3. Την ανάγκην οργανώσεως Τεχνικής Υπηρεσίας παρά τη 
Ιερά Μητροπόλει, δια την εκτέλεσιντων Εκκλησιαστικών Έρ¬ 
γων, 

4. Την ανάγκην καθορισμού των Οργάνων Τεχνικής Υπηρε¬ 
σίας, όπως αυτά προβλέπονται από τον Νόμον 1418/1984, το 
Π.Δ. 609/1985 και το Π.Δ. 23/1993 δια την αντιμετώπισιν της 
εκτλέσεως των έργων της Ιεράς Μητροπόλεως, τα οποία χρη¬ 
ματοδοτούνται από τας Δημοσίους επενδύσεις καθώς και 
από τας επενδύσεις του Γ Κοινοτικού Πλαισίου Στηρίξεως, 

5. Το υπ' αριθμ. 1243/806/28.4.2004, εγκύκλιο σημείωμα 
της Ιεράς Συνόδου της Εκκλησίας της Ελλάδος «Περί συ- 
στάσεως Τεχνικής Υπηρεσίας εις τας Ιεράς Μητροπόλεις», 
ορίζει τά κάτωθι: 

1. Ως Αναθέτουσα Αρχή κατά την έννοιαντου Π.Δ. 23/1993, 
ορίζεται το Μητροπολιτικόν Συμβούλιον της Ιεράς Μητροπό¬ 
λεως Θήρας, Αμοργού και Νήσων. 

2. Ως Προϊσταμένη Αρχή, κατά την έννοιαν του Νόμου 
1418/1984 και του Π.Δ. 609/1985, ορίζεται επίσης το Μητρο- 
πολιτικόνΣυμβούλιοντης Ιεράς Μητροπόλεως Θήρας, Αμορ¬ 
γού και Νήσων. 

3. Ως Διευθύνουσα Υπηρεσία, κατά την έννοιαν του Νόμου 
1418/1984 και του Π.Δ. 609/1985, ορίζεται η Τεχνική Υπηρεσία 
της Ιεράς Μητροπόλεως Θήρας, Αμοργού και Νήσων. 

4. Ως επιβλέπουσα Υπηρεσία, ορίζονται τα μέλη της Τεχνι¬ 
κής Υπηρεσίας, τα οποία ασκούν και καθήκοντα Επιβλέποντος 
Μηχανικού κατ' ανάθεσιν. Επιπλέον καθήκοντα Επιβλέποντος 
Μηχανικού, δύνανται να ανατεθούν και εις έτερα πρόσωπα, 
Ιδιώτας Μηχανικούς, οίτινες δύνανται να προσληφθούν εκ της 
Ιεράς Μητροπόλεως, δια συμβάσεως ορισμένου χρόνου ή ορι¬ 
σμένου έργου, πρός κάλυψιντων αναγκών των εργολαβιών αι 
οποίαι δεν δύνανται νά καλυφθώσιν υπό της Τεχνικής Υπηρε¬ 
σίας. 

5. Ως Τεχνικόν Συμβούλιον, κατά την έννοιαν του Νόμου 
1418/1984 και του Π.Δ. 609/1985, ορίζεται το Τεχνικό Συμβού¬ 
λιο της οικείας Νομαρχίας, η οποία γνωματεύει, εισηγείται και 
εποπτεύει επί των υπό εκτέλεσιν έργων και των τυχόν ανακυ- 
ψάντων διαφορών και προβλημάτων επ’ αυτών. 

6. Η εφαρμογή του θεσμικού πλαισίου εκτελέσεως των Δη- 
μοσίωνΈργωνδιέπειταςκαταρτισθησομένας συμβάσεις εκτε¬ 
λέσεως έργων της Ιεράς Μητροπόλεως, υπό την έννοιαν 
ισχύος των διατάξεώντου, ως συμβατικών ρητρών. 

7. Διαφωνίας αίτινες τυχόν νά προκύψουν, επιλύονται εις 
τα αρμόδια Δικαστήρια, με βάσιντην καθ’ ύλην και τόπον αρ¬ 
μοδιότητα, όπωςαύτη ορίζεται από το Κ.Π.Α., μετά την εξά- 
ντλησιν της προδικασίας, όπως αύτη προβλέπεται διά του 
Νόμου 1418/1984 καιτου Π.Δ. 609/1985, αποφαινομένου επί 
των αιτήσεων θεραπείας, τού Μητροπολιτικού Συμβουλίου, 
μετά γνώμης του Τεχνικού Συμβουλίου της Ιεράς Μητροπό¬ 
λεως. 

8. Η σύνταξις μελετών των πρός εκτέλεσιν έργων, πραγμα¬ 
τοποιείται υπό της Τεχνικής Υπηρεσίας, η δε θεώρησις αυτών 
υπό του Προϊσταμένου αυτής. 

9. Δια την δημοπράτησιντων έργων, αι συνταχθείσαι μελέ- 
ται, εγκρίνονται υπό της Προϊσταμένης Αρχής, δηλαδή υπό 
του Μητροπολιτικού Συμβουλίου, το οποίον εγκρίνει και την 
σχετικήν διακήρυξιν. 

10. Εις περίπτωσιν, καθ’ην η Τεχνική Υπηρεσία αδυνατεί να 
συντάξη και να εκπονήση τας σχετικός μελέτας, δύναται να 
ανατεθή η εκπόνησις αυτών εις ειδικόν, έμπειρον επί του 
πρός εκτέλεσιν έργου Μηχανικόν, κατόπιν αποφάσεως της 
Προϊσταμένης Αρχής και μετά εισήγησιν του Τεχνικού Συμ¬ 
βουλίου. Αι μελέται αι οποίαι συντάσσονται υπό τρίτων, θεω¬ 
ρούνται υπό της Τεχνικής Υπηρεσίας και εγκρίνονται από την 
Προϊσταμένην Αρχήν. 

Κατά ταύτα, η οργάνωσις Τεχνικής Υπηρεσίας δια την εκτέ- 
λεσιν Εκκλησιαστικών Έργων εις την Ιεράν Μητρόπολιν Θή¬ 
ρας, Αμοργού και Νήσων καθορίζεται ως κάτωθι: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Η Π ροϊσταμένη Αρχή και η Αναθέτουσα Αρχή είναι το Μη- 
τροπολιτικόν Συμβούλιον της Ιεράς Μητροπόλεως Θήρας, 
Αμοργού και Νήσων. 

2. Η Διευθύνουσα Υπηρεσία είναι η Τεχνική Υπηρεσία της 
Ιεράς Μητροπόλεως, η οποία στελεχώνεται εκτωντριών Μη¬ 
χανικών, δυναμένη να ανανεωθή. 

Η παρούσα πράξις να δημοσιευθή στην Εφημερίδα της Κυ- 
βερνήσεως. 

Θήρα, 21 Δεκεμβρίου 2004 

ί Ο Μητροπολίτης Θήρας Αμοργού και Νήσων 
ΕΠΙΦΑΝΙΟΣ 

-♦- 

(5) 

Σύστασις Τεχνικής Υπηρεσίας της Ιεράς Μητροπόλεως 
Χαλκίδος. 

ΤΟ ΜΗΤΡΟΠΟΛΙΤΙΚΟΝ ΣΥΜΒΟΥΛΙΟΝ 
ΤΗΣ ΙΕΡΑΣ ΜΗΤΡΟΠΟΛΕΩΣ ΧΑΛΚΙΔΟΣ 

Το περί ημάς Μητροπολιτικόν Συμβούλιον της Ιεράς Μη¬ 
τροπόλεως Χαλκίδος, κατά την Συνεδρίαν αυτού της 15ης 
Σεπτεμβρίου 2004, 

Έχον υπ’ όψει: 

Α. Τας σχετικός διατάξεις του Νόμου 590/1977 «Περί Κα¬ 
ταστατικού Χάρτου της Εκκλησίας της Ελλάδος». 

Β. Τας σχετικός διατάξεις του υπ’ αριθμ. 8/1978 Κανονι¬ 
σμού της Ιεράς Συνόδου «Περί Ιερών Ναών και Ενοριών». 

Γ. Την ανάγκην οργανώσεως Τεχνικής Υπηρεσίας παρά τη 
Ιερά Μητροπόλει, δια την εκτέλεσιν των Εκκλησιαστικών Έρ¬ 
γων. 

Δ. Την ανάγκην καθορισμού των Οργάνων Τεχνικής Υπηρε¬ 
σίας, όπως αυτά προβλέπονται από τον Νόμον 1418/1984, το 
Π.Δ. 609/1985 και το Π.Δ. 23/1993 δια την αντιμετώπισιν της 
εκτελέσεως των έργων της Ιεράς Μητροπόλεως, τα οποία 
χρηματοδοτούνται από τας Δημοσίους Επενδύσεις καθώς 
και από τας επενδύσεις του Γ Κοινοτικού Πλαισίου Στηρίξε- 
ως. 

Ε. Το υπ' αριθμ. 1243/28.4.2004.εγκύκλιο σημείωμα της Ιε¬ 
ράς Συνόδου της Εκκλησίας της Ελλάδος «Περί συστάσεως 
Τεχνικής Υπηρεσίας εις τας Ιεράς Μητροπόλεις», ορίζει τα 
ως κάτωθι: 

1. Ως Αναθέτουσα Αρχή κατά την έννοιαν του Π.Δ. 23/1993, 
ορίζεται το Μητροπολιτικόν Συμβούλιον της Ιερας Μητροπό¬ 
λεως Χαλκίδος. 

2. Ως Προϊσταμένη Αρχή, κατά την έννοιαν του Νόμου 
1418/1984 και του Π.Δ. 609/1985, ορίζεται επίσης το Μητρο- 
πολιτικόν Συμβούλιον της Ιεράς Μητροπόλεως Χαλκίδος. 

3. Ως Διευθύνουσα Υπηρεσία, κατά την έννοιαν του Νόμου 
1418/1984 και του Π.Δ. 609/1985, ορίζεται η Τεχνική Υπηρε¬ 
σία της Ιερας Μητροπόλεως Χαλκίδος. 

4. Ως Επιβλέπουσα Υπηρεσία, ορίζονται τα μέλη της Τεχνι¬ 
κής Υπηρεσίας, τα οποία ασκούν και καθήκοντα Επιβλέποντος 
Μηχανικού κατ’ ανάθεσιν. Επί πλέον καθήκοντα Επιβλέποντος 
Μηχανικού, δύνανται να ανατεθούν και εις έτερα πρόσωπα, 
Ιδιώτας Μηχανικούς, οίτινες δύνανται να προσληφθούν εκ της 
Ιεράς Μητροπόλεως, δια συμβάσεως ωρισμένου έργου ή ωρι- 
σμένου χρόνου, πρός κάλυψιν των αναγκών των εργολαβιών 
αι οποίαι δεν δύνανται να καλυφθώσιν υπό της Τεχνικής Υπη¬ 
ρεσίας. 

5. Ως Τεχνικόν Συμβούλιον, κατά την έννοιαν του Νόμου 
1418/1984 και του Π.Δ. 609/1985, ορίζεται το Τεχνικό Συμ¬ 
βούλιο της οικείας Νομαρχίας, η οποία γνωματεύει, εισηγεί- 
ται και εποπτεύει επί των υπό εκτέλεσιν έργων και των τυχόν 
ανακυψάντων διαφορών και προβλημάτων επ' αυτών. 


6. Η εφαρμογή του θεσμικού πλαισίου εκτελέσεως των Δη¬ 
μοσίων Έργων διέπει τας καταρτιθησομένας Συμβάσεις 
εκτελέσεως έργων της Ιεράς Μητροπόλεως, υπό την έννοιαν 
ισχύος των διατάξεώντου, ως συμβατικών ρητρών. 

7. Διαφωνίας αίτινες τυχόν να προκύψουν, επιλύονται εις τα 
αρμόδια Δικαστήρια, με βάσιντην καθ’ ύλην και τόπον αρμο¬ 
διότητα, όπως αύτη ορίζεται από το Κ.Π.Α., μετά την εξάντλη- 
σιντης Προδικασίας, όπως αύτη προβλέπεται δια του Νόμου 
1418/1984 και του Π.Δ. 609/1985, αποφαινόμενου επί των αι¬ 
τήσεων θεραπείας, του Μητροπολιτικού Συμβουλίου, μετά 
γνώμης του Τεχνικού Συμβουλίου της Ιεράς Μητροπόλεως. 

8. Η σύνταξις μελετώντων προς εκτέλεσιν έργων, πραγμα¬ 
τοποιείται υπό της Τεχνικής Υπηρεσίας, η δε θεώρησις αυτών 
υπό του Προϊσταμένου αυτής. 

9. Δια την δημοπράτησιν των έργων, αι συνταχθείσαι μελέ- 
ται, εγκρίνονται υπό της Προϊσταμένης Αρχής, δηλαδή το 
Μητροπολιτικόν Συμβούλιον, το οποίον εγκρίνει και την σχε¬ 
τικήν διακήρυξιν. 

10. Ειςπερίπτωσιν, καθ’ ην η Τεχνική Υπηρεσία αδυνατεί να 
συντάξη και να εκπονήση τας σχετικός Μελέτας, δύναται να 
ανατεθή η εκπόνησις αυτών εις ειδικόν έμπειρον επίτου πρός 
εκτέλεσιν έργου Μηχανικόν, κατόπιν αποφάσεως της Προϊ- 
σταμένης Αρχής, και μετά εισήγησιντου Τεχνικού Συμβουλί¬ 
ου. Αι μελέται, αι οποίαι συντάσσονται υπό τρίτων, θεωρού¬ 
νται υπό της Τεχνικής Υπηρεσίας και εγκρίνονται από την 
Προϊσταμένην Αρχήν. 

Κατά ταύτα η οργάνωσις Τεχνικής Υπηρεσίας δια την εκτέ- 
λεσιν Εκκλησιαστικών Έργων εις την Ιερόν Μητρόπολιν Χαλ¬ 
κίδος καθορίζεται ως κάτωθι: 

1. Η Προϊσταμένη Αρχή και η Αναθέτουσα Αρχή είναι το Μη- 
τροπολιτικόν Συμβούλιοντης Ιεράς Μητροπόλεως Χαλκίδος. 

Η Διευθύνουσα Υπηρεσία, είναι η Τεχνική Υπηρεσία της Ιε¬ 
ράς Μητροπόλεως, η οποία στελεχώνεται εκ 3 διοριζομένων 
υπάτου Μητροπολιτικού Συμβουλίου της Ιεράς Μητροπόλε¬ 
ως Χαλκίδος Μηχανικών, του πρώτου οριζόμενου ως Προϊ¬ 
σταμένου της Υπηρεσίας, η οποία ενεργεί και ως Επιβλέπου- 
σα Υπηρεσία. 

Η Διεύθυνση της Τεχνικής Υπηρεσίας ασκείται από στέλε¬ 
χος με τυπικά και ουσιαστικά προσόντα τα απαιτούμενα από 
τις κείμενες διατάξεις περί Δημοσίων και Εκκλησιαστικών 
Υπαλλήλων και επί πλέον έχοντα: Δίπλωμα Μηχανικού ΑΕΙ με 
εμπειρία σε μελέτες και επιβλέψεις τεχνικών έργων, άρτια 
γνώση χρήσης Η/Υ. 

ΟιΑρμοδιότητεςτηςΤεχνικής Υπηρεσίαςτης Ιεράς Μη¬ 
τροπόλεως Χαλκίδος είναι οι ακόλουθες: 

Εκπονεί τις μελέτες των τεχνικών και καλλιτεχνικών έρ¬ 
γων, παρακολουθεί, ελέγχει και εγκρίνει τις μελέτες που 
εκπονούν ιδιώτες μηχανικοί για τα έργα της Ιεράς Μη¬ 
τροπόλεως, επιβλέπει και ελέγχει τις κατασκευές, επι¬ 
σκευές και συντηρήρσεις των έργων αυτής που εκτελού- 
νται είτε με ανάδοχο είτε με Αυτεπιστασία, σύμφωνα με 
τις διατάξεις του κανονισμού 55/1974 της Ιεράς Συνόδου 
της Εκκλησίας της Ελλάδος, τις συμπληρωματικές των 
αντιστοίχων Νόμων 716/1977 και 1418/1984 μετά των 
εκτελεστικών των Προεδρικών Διαταγμάτων και των συ¬ 
μπληρωματικών και τροποποιητικών αυτών Νόμων όπως 
ισχύουν σήμερα. 

Η παρούσα πράξις να δημοσιευθή εις την Εφημερίδα 
της Κυβερνήσεως. 

Χαλκίδα, 15 Οκτωβρίου 2004 

Ο Πρόεδρος 
Ο Μητροπολίτης 
1- Ο Χαλκίδος ΧΡΥΣΟΣΤΟΜΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




